হিলিতে ভারতীয় শাড়ি-কাপড় উদ্ধার
প্রকাশিত : ফেব্রুয়ারি, ১২, ২০১৮, ৩:২০ অপরাহ্ণ
কৌশিক চৌধুরী, হিলি প্রতিনিধি : জয়পুরহাট-২০ বর্ডার গার্ড বাংলাদেশ (বিজিবি) ব্যাটালিয়নের অধিনস্থ হিলি আইসিপি ক্যাম্পের সদস্যরা উপজেলার স্টেশন ডাঙ্গাপাড়া পাকা রাস্তার উপর থেকে ভারতীয় উন্নত মানের শাড়ি-কাপড় উদ্ধার করেছে।
যার মধ্যে শাড়ি-১৬২ পিচ, চাঁদর-৪০ পিচ ও একটি ব্যাটারী চালিত ইজি বাইক। আটককৃত পণ্য গুলোর মূল্য ৯ লক্ষ টাকা বলে বিজিবি জানায়।
ক্যাম্প কমান্ডার আবু নাছের জানায়, সোমবার সকাল ৮ টার সময় কয়েকজন চোরাকারবারি ভারত থেকে শাড়ি-কাপড় গুলো পাচার করে ইজি বাইক যোগে স্টেশন ডাঙ্গাপাড়া পাকা রাস্তা দিয়ে দেশের অভ্যন্তরে প্রবেশ করতে গেলে বিজিবির সদস্য তা আটক করে। পরে উদ্ধারকৃত শাড়ি-কাপড় গুলো হিলি শুল্ক গুদামে জমা দেওয়া হয়।